SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANTE EL CURS ACADÈMIC 2025/26 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56319)
  + [Valencià](/va/acuerdo/56644)






Selector de idioma

Leer

* [Español](/es/acuerdo/56941)
* [Valencià](/va/acuerdo/56721)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANTE EL CURS ACADÈMIC 2025/26[Butlletí Oficial Universitat d'Alacant](/ca/Publicacion)
=============================================================================================================================================================================================================================================

Secretaria General

Butlletí Oficial Universitat d'Alacant





SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANTE EL CURS ACADÈMIC 2025/26

Data d'aprovació
:   19/02/2025

Data de publicació
:   20/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/56923)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56920)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56444)
  + [Compartir acuerdo en 

    X](https://twitter.com/intent/tweet?via=UA_Universidad&text=SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANTE EL CURS ACADÈMIC 2025/26&url=https://www.boua.ua.es/va/acuerdo/56027)

**Títol:** SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANTE EL CURS ACADÈMIC 2025/26

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 19 de febrer de 2025

SELECCIÓ D'ESTUDIANTS PER A PROGRAMES DE DOBLE GRAU INTERNACIONAL DE LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT DURANTE EL CURS ACADÈMIC 2025/26

1.    Objecte de la convocatòria

L'objecte d'aquesta convocatòria és la selecció, en règim de concurrència competitiva, d'estudiants de la Facultat de Ciències Econòmiques i Empresarials de la Universitat d'Alacant i l'assignació d'ajudes econòmiques per a l'obtenció de manera simultània de dues titulacions, d'acord amb els termes i requisits establits en els convenis de doble grau signats amb les universitats següents:

-       Universidade do Vale do Itajaí, UNIVALI (Brasil), per a l'alumnat del grau en Publicitat i Relacions Públiques.

-       University of North Florida (EUA), per a l'alumnat del grau en Administració i Direcció d'Empreses (ADE), doble grau en Turisme i Administració i Direcció d'Empreses (TADE) i doble grau en Enginyeria Informàtica i Administració i Direcció d'Empreses (I2ADE).

-       Northwestern State University (EUA), per a l'alumnat del grau en Administració i Direcció d'Empreses (ADE), doble grau en Turisme i Administració i Direcció d'Empreses (TADE) i doble grau en Enginyeria Informàtica i Administració i Direcció d'Empreses (I2ADE).

-       Universitat Andrés Bello (Xile), per a l'alumnat del grau en Treball Social

2.    Requisits de les persones beneficiàries

2.1. Requisit de matrícula: l'alumnat ha d'estar degudament matriculat a la UA en el grau corresponent, tant en el moment de la inscripció en el programa de mobilitat com durant l'intercanvi, i haver superat el nombre de crèdits mínim establit per a cada destinació en aquesta convocatòria.

2.2. Requisit d'idioma : per als dobles graus als Estats Units, l'alumnat haurà de posseir un nivell mínim B2 d'anglès, que s'acreditarà a través dels certificats següents: TOEFL (Paper-based 500; computer-based 173; internet-based 61), IELTS (5.5 mínim) o Cambridge English Language Assessment (First Certificate).

3.    Nombre i dotació de les beques

3.1. Places oferides

Es concedirà un màxim de 9 beques, que distribuiran l'assignació com estableix a continuació:

A) Doble grau internacional amb Universidade do Vale do Itajaí, UNIVALI (Brasil).

Se seleccionarà com a màxim un estudiant del grau en Publicitat i Relacions Públiques de la Facultat de Ciències Econòmiques i Empresarials de la Universitat d'Alacant per a un curs acadèmic complet en la Universidade do Vale do Itajaí, UNIVALI (Brasil), amb la qual hi ha un conveni de doble grau sota els termes i els requisits del qual s'obtindran de manera simultània les titulacions següents:

-       Grau en Publicitat i Relacions Públiques, títol oferit per la Facultat de Ciències Econòmiques i Empresarials de la Universitat d'Alacant.

-       Bacharel en Publicidade e Propaganda per la Universidade do Vale do Itajaí, UNIVALI (Brasil)

L'alumnat ha d'estar degudament matriculat a la Universitat d'Alacant en el grau en Publicitat i Relacions Públiques, tant en el moment de la inscripció en el programa de mobilitat com durant l'intercanvi, i haver superat un mínim de 120 crèdits en la convocatòria C2 del curs 2024/25.

Es recomana tenir coneixement bàsic de portuguès, idioma vehicular en la universitat de destinació.

B) Doble grau internacional amb University of North Florida (EUA).

Se seleccionaran un màxim de cuatre estudiants del grau en Administració i Direcció d'Empreses (ADE), doble grau en ADE+Turisme (TADE) o doble grau en ADE+Enginyeria Informàtica (I2ADE) de la Facultat de Ciències Econòmiques i Empresarials de la Universitat d'Alacant per a fer dos cursos acadèmics complets a la University of North Florida (UNF), amb la qual hi ha un conveni de doble grau sota els termes i els requisits del qual s'obtindran de manera simultània les titulacions següents:

-       Grau en Administració i Direcció d'Empreses (ADE), títol oferit per la Facultat de Ciències Econòmiques i Empresarials de la Universitat d'Alacant.

-       Major in International Business, títol oferit pel Coggin College of Business de la University of North Florida.

L'alumnat ha d'estar degudament matriculat a la Universitat d'Alacant en el grau en Administració i Direcció d'Empreses (ADE), tant en el moment de la inscripció en el programa de mobilitat com durant l'intercanvi, i haver superat un mínim de 60 crèdits en la convocatòria C2 del curs 2024/25. Per a l'alumnat dels dobles graus de Turisme-ADE (TADE) i Enginyeria informàtica-ADE (I2ADE) es consideraran, únicament, les assignatures corresponents al grau en Administració i Direcció d'Empreses (ADE) i aquests 60 crèdits hauran de circumscriure's als dos primers cursos d'aquest grau. L'alumnat seleccionat estudiarà els dos primers cursos a la Universitat d'Alacant i els dos següents a la University of North Florida.

A més, haurà de posseir un nivell mínim B2 d'anglès, que s'acreditarà a través dels certificats següents: TOEFL (Paper-based 500; computer-based 173; internet-based 61), IELTS (5.5 mínim) o Cambridge English Language Assessment (First Certificate).

C) Doble grau internacional amb Northwestern State University (EUA)

L'objectiu d'aquesta convocatòria és seleccionar un estudiant del grau en Administració i Direcció d'Empreses (ADE), doble grau en ADE+Turisme (TADE) o doble grau en ADE+Enginyeria Informàtica (I2ADE) de la Facultat de Ciències Econòmiques i Empresarials per a fer un curs acadèmic complet a la Northwestern State University (EUA), amb la qual hi ha un conveni de doble grau sota els termes i els requisits del qual s'obtindran de manera simultània les titulacions següents:

-       Grau en Administració i Direcció d'Empreses (ADE), títol oferit per la Facultat de Ciències Econòmiques i Empresarials de la Universitat d'Alacant.

-       Major in Business Administration, títol oferit per la School of Business de la Northwestern State University.

L'alumnat ha d'estar degudament matriculat a la Universitat d'Alacant en el grau en Administració i Direcció d'Empreses (ADE), tant en el moment de la inscripció en el programa de mobilitat com durant l'intercanvi, i haver superat un mínim de 120 crèdits en la convocatòria C2 del curs 2024/25. Per a l'alumnat dels dobles graus de Turisme-ADE (TADE) i Enginyeria Informàtica-ADE (I2ADE) es consideraran, únicament, les assignatures corresponents al grau en Administració i Direcció d'Empreses (ADE).

A més, haurà de posseir un nivell mínim B2 d'anglès, que s'acreditarà a través dels certificats següents: TOEFL (Paper-based 500; computer-based 173; internet-based 61), IELTS (5.5 mínim) o Cambridge English Language Assessment (First Certificate).

D) Doble grau internacional amb Universitat Andrés Bello (Xile)

Se seleccionaran un màxim de tres estudiants del grau en Treball Social de la Facultat de Ciències Econòmiques i Empresarials de la Universitat d'Alacant per a un curs acadèmic complet a la Universitat Andrés Bello (Xile), amb la qual hi ha un conveni de doble grau sota els termes i els requisits del qual s'obtindran de manera simultània les titulacions següents:

-       Grau en Treball Social, títol oferit per la Facultat de Ciències Econòmiques i Empresarials de la Universitat d'Alacant.

-       Llicenciatura en Treball Social, títol oferit la Universitat Andrés Bello (Xile)

L'alumnat ha d'estar degudament matriculat a la Universitat d'Alacant en el grau en Treball Social, tant en el moment de la inscripció en el programa de mobilitat com durant l'intercanvi i haver superat un mínim de 180 crèdits amb una nota mitjana mínima de 6,5 sobre 10 en la convocatòria C2 del curs 2024/25.

3.2. Dotació de les beques

La dotació de les places d'intercanvi per a cursar un doble grau internacional és la següent:

-       Les places amb destinació a Brasil i Xile estan dotades econòmicament amb 550 euros per mes d'estada, fins a un màxim de 5.500 euros per estudiant.

-       Les places amb destinació als EUA estan dotades econòmicament amb 650 euros per mes d'estada, fins a un màxim de 6.500 euros per estudiant.

En el cas de l'alumnat seleccionat per al programa de doble grau amb la University of North Florida (EUA) les ajudes econòmiques incloses en aquesta convocatòria es divideixen en dues categories:

a) Ajudes econòmiques dirigides a l'alumnat seleccionat per al curs 2024/25 que facen actualment el primer any del programa de doble grau als Estats Units i que continuaran estudis durant el curs 2025/26 per a completar aquest programa.

b) Ajudes econòmiques dirigides al alumnat seleccionat per a iniciar aquest programa de doble grau durant el curs 2025/26. Atès el caràcter anual de les ajudes i la seua dependència respecte del pressupost anual de la Universitat d'Alacant, l'alumnat seleccionat que continue estudis haurà de fer, de nou, la seua sol·licitud per a aquest doble grau per al curs 2026/27, tenint prioritat en la concessió de les ajudes.

Addicionalment, cada estudiant seleccionat rebrà una ajuda de 250 euros, una vegada s'haja finalitzat l'intercanvi. A més, l'alumnat que haja gaudit d'una beca del Ministeri d'Educació i Formació Professional durant el curs 2024/25 rebrà 200 euros per mes d'estada real (amb un màxim de 5 mesos).

D'altra banda, el Servici de Relacions Internacionals de la UA els contractarà una assegurança d'assistència en viatge en els mateixos termes que per a la resta d'estudiants de mobilitat i conforme a les cobertures estipulades en <https://sri.ua.es/es/movilidad/global/seguro-medico.html>. Si s'ha obtingut plaça d'intercanvi en una universitat dels Estats Units, és possible que hagen de contractar la cobertura sanitària que indique la institució d'acolliment. En alguns casos serà obligatori i en altres casos molt recomanable.

Si l'estudiant renunciara a la plaça injustificadament haurà de retornar l'import íntegre de l'ajuda econòmica rebuda fins a eixe moment.

4.    Termini i procediment de presentació de sol·licituds

4.1 Termini de presentació

El termini de sol·licitud s'obrirà a partir de l'endemà de publicar-se en el BOUA fins a el 3 de març de 2025, a les 23.59 hores.

4.2. Procediment de presentació

Les sol·licituds es formalitzaran a través dels formularis electrònics següents, disponibles en la pàgina web de la Facultat de Ciències Econòmiques i Empresarials <https://economicas.ua.es/va/vrim/>, i caldrà adjuntar una carta de motivació i documentació que justifique els mèrits al·legats:

-       Places als EUA:

<https://cvnet.cpd.ua.es/uacuestionarios/acceso/preguntas.aspx?idcuestionario=9169&idioma=ca>

-       Places al Brasil:

<https://cvnet.cpd.ua.es/uaCuestionarios/acceso/preguntas.aspx?idcuestionario=96020&idioma=ca>

-       Places a Xile:

<https://cvnet.cpd.ua.es/uacuestionarios/acceso/preguntas.aspx?idcuestionario=210264&idioma=ca>

A més, s'aportarà la "declaració responsable", d'acord amb el model publicat en la web específica de la convocatòria.

5.    Criteris d'adjudicació

La selecció es resoldrà d'acord amb la valoració dels mèrits acreditats, atesos els criteris que es detallen a continuació, i serà necessari obtenir un mínim de 8.5 punts per a ser seleccionat com a estudiant de doble grau internacional:

a) Expedient acadèmic (màxim 10 punts):

Nota mitjana de l'expedient acadèmic (per a l'alumnat de TADE i I2ADE es consideraran únicament les assignatures corresponents a la titulació d'Administració i Direcció d'Empreses (ADE)).

b) Experiència internacional (màxim 1 punt):

Es valorarà haver sigut estudiant d'intercanvi o haver cursat part dels estudis de grau a l'estranger (mig punt per cada semestre de mobilitat duta a terme).

c) Coneixement d'idioma estranger superior al nivell mínim exigit (màxim 3 punts) (només per a l'alumnat que opta a places als EUA)

Es valorarà l'acreditació de nivells superiors d'anglès amb la puntuació següent:

Nivell C1...... 2 punts.

Nivell C2...... 3 punts.

Els nivells d'idiomes C1 i C2 s'acreditaran seguint el que estableix la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües: <https://sl.ua.es/va/acreditacio/acreditacio-en-llengues.html>.

Es tindrà en compte la formació lingüística que l'estudiant tinga acreditada a la UA. Els estudiants interessats poden comprovar els mèrits obtinguts en matèria lingüística que apareixen en UACloud - Expedient acadèmic - Acreditació i capacitació docent en llengües, i, si escau, sol·licitar l'acreditació d'aquells que no estiguen arreplegats en el seu perfil lingüístic seguint el procediment establit pel Servei de Llengües <https://sl.ua.es/va/acreditacio/acreditacio-en-llengues.html>.

d) Carta de motivació (en castellà per a les places al Brasil i Xile i en anglès per a les places als EUA) i entrevista personal (màxim 2 punts), la finalitat dels quals serà la de valorar la motivació de la persona aspirant (1 punt) i el seu coneixement del programa i de la universitat de destinació (1 punt). La realització de l'entrevista és obligatòria i la no compareixença de l'aspirant donarà lloc a l'exclusió del procés de selecció.

e) Per a les places en UNF, superació del primer semestre del curs acadèmic 2024/25 del doble grau internacional en la University of North Florida (10 punts)

6.    Òrgan gestor i Comissió de Valoració

6.1. Òrgan gestor

El òrgan gestor de la convocatòria, la degana o degà de la Facultat de Ciències Econòmiques i Empresarials, s'encarrega de l'ordenació i la instrucció del procediment i acordarà totes les actuacions necessàries per a la determinació, el coneixement i la comprovació de les dades en virtut dels quals ha de dictar-se resolució.

La unitat administrativa de referència serà la Secretaria de la Facultat de Ciències Econòmiques i Empresarials, contacte: [ijatgxioxcuyk.lnm@xi.ez](mailto:wqqpxnsstqrwl.sdj@ei.aa) / Contacta amb Secretaria: <https://economicas.ua.es/va/tramits-i-consultes/sol-licitud-informacio-consultes-peticions-i-queixes.html>.

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2.     Comissió de Valoració

La Comissió de Valoració realitzarà l'examen i l'avaluació de les sol·licituds admeses i elaborarà l'informe de valoració.

La comissió tindrà la composició següent:

Presidència: Coordinador Acadèmic de Relacions Internacionals de la Facultat de Ciències Econòmiques i Empresarials, o persona que el substituïsca.

Secretaria: Especialista tècnic de la Facultat de Ciències Econòmiques i Empresarials, o persona que el substituïsca.

Vocals:

-       Vicedegà de Relacions Institucionals, Polítiques d'Igualtat i Mobilitat de la Facultat de Ciències Econòmiques i Empresarials, o persona que la substituïsca.

-       Vicedegà de Publicitat i Relacions Públiques de la Facultat de Ciències Econòmiques i Empresarials, o persona que el substituïsca.

-       Vicedegà de Treball Social de la Facultat de Ciències Econòmiques i Empresarials o persona que el substituïsca.

Els membres de la Comissió de Valoració signaran un document d'absència de conflicte d'interessos (DACI).

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en la web de la Facultat de Ciències Econòmiques i Empresarials: <https://economicas.ua.es/va/vrim/>, que substitueix la notificació a les persones interessades i produeix els mateixos efectes.

Després de rebre les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de 5 dies hàbils a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i excloses, que serà remesa a la comissió de valoració per a la seua avaluació.

La proposta de resolució provisional es publicarà a partir del 18 de març de 2025. A partir de l'endemà de la seua publicació, les persones interessades tindran un termini de 5 dies hàbils per a la presentació de les al·legacions que estime pertinents davant de l'òrgan gestor. Transcorregut aquest termini i, si escau, resoltes les al·legacions presentades, la rectora dictarà la resolució definitiva de concessió.

Podran quedar places vacants si no hi ha prou sol·licituds que complisquen els requisits per a obtenir la condició de persona beneficiària.

8.     Marc legal i pressupostari

Aquesta convocatòria amb codi 2025SBV064, serveix de base reguladora i es troba recollida en la línia de subvenció 2025LS037 del Pla Estratègic de Subvencions 2025-2027 (exercici 2025) de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

L'ajuda estarà cofinançada pel Vicerectorat de Relacions Internacionals i la Facultat de Ciències Econòmiques i Empresarials a parts iguals, en els termes de la Convocatòria de Programa Propi per al Foment de les Relacions Internacionals (PPI) 2025, publicat en el BOUA el 17 de gener de 2025.

Tal com consta en el punt 3.B.II d'aquesta convocatòria, els diners pressupostats pel Vicerectorat de Relacions Internacionals es distribuirà entre els diferents centres de la Universitat d'Alacant en funció del nombre d'estudiants seleccionats per aquests i sempre que no excedisca la quantitat de 60.000 € contemplada en aquesta convocatòria. Les quantitats màximes segons el país de destinació, així com les condicions, seran les mateixes que les establides per a l'alumnat inclòs en la convocatòria de Mobilitat Global 2025-26. Es finançarà com a màxim el cinquanta per cent de l'estada real, amb un màxim de 5 mesos.

La dotació màxima per a aquesta convocatòria és de 65.750 euros i serà sufragada amb càrrec a la clau orgànica 12.87.1F.65.70 del capítol IV del pressupost de la Facultat de Ciències Econòmiques i Empresarials. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9.    Obligacions, justificació de persones beneficiàries i pagament

9.1. Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, General de Subvencions, les següents:

a) L'activitat subvencionada ha de fer-se des del 2025 fins al 2026

b) Matricular-se a la Universitat d'Alacant i a la Universitat d'acollida, durant el curs acadèmic en què desenvolupe la seua estada, dels crèdits exigits segons el conveni establit.

c) Cursar el període d'estudis establit i assistir a les sessions d'orientació obligatòries fixades per cada universitat.

d) Realitzar els tràmits administratius necessaris per a obtenir el títol oficial en la universitat de destí.

e) Comunicar immediatament a la Facultat de Ciències Econòmiques i Empresarials qualsevol canvi de la sol·licitud inicial (renúncia, calendari, pla d'estudis, etc.).

f) Lliurar a la Facultat de Ciències Econòmiques i Empresarials els documents que es requerisquen.

g) Disposar del certificat que acredite la cobertura d'assegurança a l'efecte de malaltia comuna, accident i repatriació, que els serà facilitat pel Servei de Relacions Internacionals de la UA. Si és el cas, contractar una assegurança que cobrisca les contingències de malaltia comuna, accident i repatriació amb les cobertures requerides per la institució de destí.

h) Obtenir el visat d'estudis que tinga validesa durant tot el període d'estudis, com també qualsevol altre document necessari per a estudiar en la institució d'acollida.

i) Responsabilitzar-se de la cerca i localització d'allotjament i els tràmits seguits per a la inscripció en la universitat d'acollida.

j) Mantenir-se localitzable a través de l'adreça de correu electrònic institucional de la UA de manera que siga possible una comunicació fluida i ràpida amb la Facultat de Ciències Econòmiques i Empresarials

k) Acceptar totes les condicions del programa d'intercanvi.

l) Inscriure's en el Registre de Viatgers del Ministeri d'Afers Exteriors, Unió Europea i Cooperació <https://registroviajeros.exteriores.gob.es/> i consultar periòdicament les recomanacions de viatge específiques per al país on es farà la mobilitat <https://www.exteriores.gob.es/ca/serviciosalciudadano/paginas/recomendaciones-de-viaje.aspx>, com també les del Ministeri de Sanitat [https://www.sanidad.gob.es/profesionales/saludpublica/sanidadexterior/salud/consejosviajero.htm](https://www.sanidad.gob.es/profesionales/saludPublica/sanidadExterior/salud/consejosViajero.htm). En cas de situacions excepcionals al país de destinació cal seguir en tot moment les indicacions de l'ambaixada corresponent, com també de la universitat d'acollida, i comunicar la seua situació a la Facultat de Ciències Econòmiques i Empresarials (+34 460.73.94.02, [sfbpdwqfemxns.wyl@fg.yt](mailto:keeqlbkhxvatj.myu@rp.nm)).

En cas d'incompliment d'alguna d'aquestes obligacions, es podrà exigir a l'estudiant el reembossament total o parcial de la beca.

A més, són obligacions de les persones beneficiàries, l'acceptació i la justificació de l'ajuda, les previstes en l'article 14 de Llei 38/2003, general de subvencions, d'entre les que es troben:

a)        Fer l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)        Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)         Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2. Justificació de les persones beneficiàries i calendari de pagaments

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 30 de novembre del 2026 mitjançant la presentació de la documentació requerida per a cada pagament, d'acord amb el que estableixen els paràgrafs següents.

La recepció de les ajudes econòmiques es farà en tres pagaments durant el curs acadèmic 2025-26:

- La quantitat del primer pagament correspon als tres primers mesos d'estada. La Facultat de Ciències Econòmiques i Empresarials durà a terme d'ofici el primer pagament, previsiblement en els mesos d'octubre/novembre del 2025. Per a rebre el primer pagament de l'ajuda econòmica és imprescindible haver enviat a la Secretaria de la Facultat de Ciències Econòmiques i Empresarials, mitjançant el formulari "Contacta amb Secretaria" <https://economicas.ua.es/va/tramits-i-consultes/sol-licitud-informacio-consultes-peticions-i-queixes.html> dirigit a l'Àrea de Relacions Internacionals, la documentació següent:

·         Proposta inicial de l'Acord d'Aprenentatge signada pel coordinador de Relacions Internacionals.

·         Document de Confirmació d'Estada amb data d'incorporació, que haurà de ser signat i segellat per la institució d'acollida.

·         Document de dades bancàries emplenat per l'estudiant (aquest document els serà facilitat per part de la Facultat de Ciències Econòmiques i Empresarials).

- Un segon pagament que cobrirà els tres mesos següents de l'estada feta i que s'abonarà el mes de febrer-març.

- El tercer pagament de l'ajuda econòmica inclourà l'import de les mensualitats pendents per cobrar, respecte al nombre real de mesos, segons les dates indicades en la Confirmació d'Estada, així com l'ajuda lineal establida en la convocatòria. Es tramitarà d'ofici en els mesos de juny-juliol de 2026. Per a rebre el tercer i últim pagament, de l'ajuda econòmica, es requereix la justificació del destí dels fons percebuts. Per a això és imprescindible enviar a la Secretaria de la Facultat de Ciències Econòmiques i Empresarials, mitjançant el formulari "Contacta amb Secretaria" <https://economicas.ua.es/va/tramits-i-consultes/sol-licitud-informacio-consultes-peticions-i-queixes.html> dirigit a l'Àrea de Relacions Internacionals, la documentació següent:

·         Document de Confirmació d'Estada, amb la data d'arribada i eixida de la institució estrangera i segellat per aquesta.

·         Acord d'Aprenentatge definitiu (que preveja les modificacions, si escau), signat per l'estudiant, el Coordinador de Mobilitat de la Facultat de Ciències Econòmiques i Empresarials i el coordinador de la universitat d'acollida.

·         Certificat acadèmic de qualificacions.

L'incompliment per la persona beneficiària de qualsevol dels requisits i les obligacions establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

Cada estudiant ha d'aprovar almenys, la meitat dels crèdits que es reconeixeran a la UA. Si no és així, se li reclamarà la devolució de la beca.

10. Taxes acadèmiques

L'alumnat seleccionat per a la University of North Florida (EUA), la Universidade do Vale do Itajaí, UNIVALI (Brasil) i la Universitat Andrés Bello (Xile) no haurà d'abonar cap quantitat en concepte de cost acadèmic en la universitat de destinació.

Per a l'actual convocatòria, i amb la finalitat de complir les estipulacions establides en el conveni pel que fa a l'equilibri en la xifra d'estudiants de les dues institucions que participen de l'intercanvi, l'alumnat que siga seleccionat per al programa de doble grau amb la Northwestern State University (EUA) únicament podrà optar a les places d'intercanvi abonant les taxes acadèmiques que corresponen a un curs acadèmic complet en aquesta universitat. La quantitat aproximada relativa a aquestes taxes se situa al voltant dels 15.000 dòlars estatunidencs (USD) per a un curs acadèmic complet. La quantitat definitiva dependrà de les taxes que s'establisquen per al curs acadèmic 2025/26 per part de la Northwestern State University (EUA).

11. Situacions derivades d'esdeveniments globals

Tenint en compte que la mobilitat de l'alumnat en els diferents països pot veure's afectada per esdeveniments globals sobrevinguts que produïsquen inestabilitat que impedisquen la mobilitat (pandèmies, conflictes bèl·lics, etc.) es recomana no incórrer en despeses fins que la possibilitat de viatjar a destí estiga confirmada. Així mateix, la modalitat de docència presencial pot veure's afectada, passant a docència en línia. Per això, és aconsellable no reservar viatges i allotjament fins al mateix moment de fer la mobilitat.

12.  Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i resoldre la convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi. En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat esmentada.

Us informem que podreu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>. Podreu, així mateix, posar-vos en contacte amb el delegat de Protecció de Dades a través de l'adreça [kvm@af.qz](mailto:zil@sv.go).

La informació addicional i detallada sobre Protecció de Dades, els seus drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

13. Recursos

Contra aquesta convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de ser publicada, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; el 38.4 de la Llei orgànica 2/2023, de 22 de març, d'universitats, i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant del rectorat, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 19 de febrer de 2025

La rectora,

P.D. de signatura, la vicerectora de Relacions Internacionals i Cooperació per al Desenvolupament

(Resolució de 19 de desembre de 2024)

Rosa M. Martínez Espinosa





[Carretera Sant Vicent del Raspeig s/n  
03576 Sant Vicent del Raspeig - Alacant  
 Tel. 97 710 0083 - Fax 11 349 4878](https://www.google.es/maps/@51.418220,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12380&trk=tyah&trkInfo=tarId%3R8362302522832%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)